Sattusin kuidagi kogemata ja hilinenult neid kommentaare lugema.  Aga ütlen ikka. Margotile: kõik on õige. Aga koolikohustus algab  ikka 4-aastaselt, tegelikult juba kolm nädalat varem (aga soovitava  iseloomuga), kui  laps poole päeva viisi kooli "harjuma" viiakse.  See ei ole kohustuslik, aga ei tea kedagi, kes seda oma lapsega  teinud ei oleks. Ja kui laps 4-aastaseks saab, võib ta esimesed kolm kuud ainult hommikuti käia ja peale lõunat kodus tudida. Koolist põhjuseta puudumise eest on ette nähtud rahatrahv vanematele (mis on 50.-€ lapse pealt päevas). Seadused on siin kõikjal samad, kooli geograafilisest asendist olenemata. Ja üha enam kasutavad lapsevanemad võimalust, et lapsed söövad kella 12.00 - 13.00  koolis.  See nn. "overblijf" on juba aastakümneid siin tavaks. Sellest aastast seadus lisaks, et töötavatele vanematele on kool laste vastuvõtuks avatud 7.00 kuni 18.00. Aga see on küll juba tasuline.  See rikaste pikkade puhkuste jutt Surinamis või Indoneesias või kus iganes,on küll jama. Puhata tahetakse just odavuse pärast väljaspool  kõrghooaega (kuhu just koolivaheajad kuuluvad), et eelarvest poolt säästa. Ja Kattile: kõige tavalisem hollandi naine (keda ei ole mingite komplikatsioonide  pärast haiglasse määratud), sünnitab, jah,  oma kodus ja oma voodis. Ja ämmaemand tuleb ka, aga enne helistab paar korda ja küsib kui kaugel asi on. Sest sünnitajaid on palju ja passida niisama kõrval ei taha, tuleb ikka ainult sünnituse ajaks.  Kõik on hästi ära organiseeritud: rasedusest tuleb teatada kindlustusfirmale ja paar kuud enne sündmust tuleb suur kast koju, kus kõikvõimalik vajalik pudi-padi sees nii mammale kui lapsele. Aga tööandjale tuleb teatada rasedusest kaheksandal  rasedusnädalal, vastasel korral võib juhtuda, et kaotad töökoha. Selle kohta on päris omaette mahukas seadus kus kõik osapoolte õigused ja kohustused kirjas.  Hollandis on suur lastekultus. Lapsed on siin loomulik elu osa, mitte küll kangelastegu, aga alati tähelepanu keskmes ja ülihinnatud.  Kured-roosad-helesinised-kaunistused on üks viide sellele, et maailmale teada anda uuest beebist ja külalised-imetlejad uksega mööda ei paneks.